FA téma január 2022

Význam a znenie apoštolského prísľubu. (PAŽ 5 kapitola 32článok)

**Zmyslom a účelom prísľubu je vyjadrenie odhodlania prežívať krst podľa Projektu apoštolského života.**

Prísľub.

*„Otče, klaniam sa ti, lebo si dobrý a všetkých miluješ. Ďakujem ti, že si ma stvoril a vykúpil, že si ma povolal do tvojej Cirkvi, a v nej si mi dal spoznať apoštolskú rodinu dona Bosca, ktorá žije pre teba v službe mladým a ľudovým vrstvám. Pritiahla ma tvoja milosrdná láska a ja ti chcem lásku opätovať konaním dobra.*

* Prísľub je modlitba dobrého kresťana, ktorý berie na seba záväzok.
* Slobodne sa zaväzuje vyzrievať vo vlastnom krste podľa apoštolského projektu dona Bosca.
* Združenie ponúka členom konkrétnu cestu kresťanského života a apoštolátu.

Sľubujem.

 *Preto SĽUBUJEM, že sa budem usilovať prežívať Projekt apoštolského života Združenia saleziánov spolupracovníkov , a tak budem: - verným Kristovým učeníkom v Katolíckej cirkvi; - pracovať v tvojom kráľovstve – najmä na povznesení a spáse mladých; - rásť v saleziánskom duchu a svedčiť o ňom; - v spoločenstve saleziánskej rodiny spolupracovať na apoštolských iniciatívach miestnej cirkvi.*

* Povolanie byť saleziánom spolupracovníkom je dar.
* Tento dar zahŕňa aj záväzok.

Modlitba.

*Otče, daj mi silu svojho Ducha, aby som dokázal byť verným svedkom týchto záväzkov. Mária Pomocnica, Matka Cirkvi, pomáhaj mi a veď ma v tomto životnom rozhodnutí. Amen.“*

* + Od Boha Otca si vyprosujeme silu Ducha, že budeme verní prijatému záväzku.
	+ Máriu, matku nežnosti a viery, prosíme o pomoc, aby nás viedla na tejto ceste, ktorá vedie k láske.

Otázky na zamyslenie a diskusiu:

* Prežívam radosť, že patrím do Združenia saleziánov spolupracovníkov?
* Ako prežívam svoje krstné a saleziánske povolanie dnes?
* Čo by mi pomohlo k plnšiemu prežívaniu prísľubu saleziána spolupracovníka?